Maar hierdie wondertekens is beskrywe sodat julle kan glo dat Jesus die Christus is, die Seun van God, en sodat julle deur te glo, in Sy Naam die lewe kan he.
Hierdie heerlike Kersuitgawe is ’n allegaartjie met iets vir elkeen. Nie net is dit ons spesiale 100ste uitgawe nie maar het ons ook die baie spesiale voorbladartikel, “Betlehemster” wat deur prof. David Block geskryf is en na die wonder van Betlehemster kyk vanuit ’n sterrekundige se oogpunt. Ons volg dit op met die artikel, “Wat Ek deur my teleskoop gesien het,” – prof. Block se getuienis van hoe hy as Jood tot bekering gekom het en Jesus as Sy Verlosser leer ken het.
Ds. Elza Meyer het ’n kragtige leringsartikel, Ons vier die Kind van Openbaring se eerste koms ...” wat oor Openbaring en die simboliese betekenis van die vrou, die kind en die draak handel.
In die vars November-uitgawe met Elza Meyer en haar dogter, Ellenore, op die voorblad vind ons uit hoe hierdie dinamiese ma en dogter in diens van die Koninkryk staan en ’n verskil maak in die sfeer waar hulle beweeg.
Ons vind uit hoe aktivisme vir die klimaat as ’n Trojaanse perd ingespan word vir sosialisme. Ons het twee interessante getuienisse. Die een is Hannelie Groenewald wie se gesin ’n paar jaar gelede in Afghanistan vermoor is, maar wat nou weer getroud is en met ’n nuwe lewe begin het. Die ander is Cobus Visser wat aan hemofilie ly en Kilimanjaro aangedurf het nadat dokters vir hom gesê het sy voorland is ’n rolstoel.
In ons pragtige Oktober-uitgawe bekyk ons die feite oor die Amasone-brande en kyk na wat die Bybel sê oor sosialisme en kapitalisme.
In ons September-uitgawe bekyk ons ’n paar aktuele sake vanuit ’n Christelike perspektief, onder meer die ontplooiing van die weermag in bendegeteisterde gebiede en ’n insiggewende artikel oor seksvoorligting.
Maak seker jy is ingelig oor baie belangrike sake wat die wêreld en Christenskap in die toekoms gaan beïnvloed: lees die artikel oor globalisme en hoe Millenniërs die wêreld van môre verwelkom wat ’n wêreldregering meer as ooit ’n werklikheid maak; wees ingelig oor kinders en die gevare van pornografie en hoe om jou kinders te beskerm en lees gerus die getuienis oor alkoholisme en hoe dit ongesiens kan posvat.
Ons roer belangrike sake aan waarvan Christene moet kennis neem: Die aanslag op ons kinders, omvattende seksvoorligting – met ’n petisie vir jou om te onderteken. Ons voer ’n onderhoud met Nadine Blom en Anzil Kulsen wat ’n boek, Skarlakenkinders, geskryf het oor mensehandel en ’n leser deel haar ervaring van ’n swendelaar wat haar via sosiale media geteiken en amper haar huwelik verongeluk het.
Daar is weer iets vir ieder en elk in hierdie uitgawe wat 24 Junie op die rakke sal wees. Lekker lees!
Maak seker jy lees ons aktuele artikel oor die Kerk en die eindtyd: “Waarskuwingsligte flikker – Gevaar lê voor vir die moderne kerk”.
In ons Mei-uitgawe deel die sanger, Franna Benadé, sy lewensvreugde en -wyshede met ons. “Lewe jy regtig nou, of ‘suffer’ jy maar net deur die lewe?” vra hy. Lees gerus ook Johan Jacobs, van Go Natural, se artikel oor die voordele van die onderbroke vas en kry lekker idees vir ’n vakansiebestemming met ons artikel, “Laat die wiele rol”.
Vir ernstiger onderwerpe en inligting waarvan Christene beslis bewus moet wees, is daar ’n artikel oor die “8 Tegnologiese eindtydtekens”, “Die malligheid wat die ‘Christelike Weste oorval’ en ons gee ook terugvoer oor die hof se NG Kerk-beslissing en wat dit vir ander kerke beteken.
Daar is iets weer iets vir elkeen in hierdie uitgawe wat 22 April op die rakke sal wees. Lekker lees!
Met die belangrikste verkies net om die draai, het ons vir jou ’n kiesersgids met van die vernaamste partye se standpunte oor Christelike kwessies. Maak seker dat jy volgens jou Christelike waardes stem!
Ons begin in hierdie uitgawe ook met nog ’n reeks oor die Bybel – individuele karakters uit die Bybel by wie ons lewenslesse kan leer vir ons eie Christelike pad. Ons skop ‘Karakters Van Die Bybel’ af met Johannes die Doper. Moet ook nie die tweede artikel in ons reeks oor Spreuke misloop nie!
Het die Kerk Israel Vervang? Lees gerus ICEJ se mening oor hierdie vraag en ook Geopende Deure se artikel oor ’n leraar in Indië wat uit die dood opgewek is nadat hy vir sy geloof gemartel is.
Met Valentynsdag om die hoek, het Neil Powell het ’n kragtige boodskap vir Christen-paartjies wat uitgaan.
Maak ook seker jy lees die artikel, ‘Almal slaggereed!’ vir wenke oor hoe om te getuig, laat vanjaar tel!